Phil Foden
Philip Walter Foden (født d. 28. maj 2000) er en engelsk professionel fodboldspiller, som spiller for Premier League-klubben Manchester City og det engelske landshold.

Ungdomskarriere 
Foden voksede op som Manchester City-fan, og var en del af klubbens akademi siden han var 4-år gammel.

Klubkarriere

Manchester City

2017-18 sæsonen 
Foden fik sin førsteholdsdebut den 21. november 2017, da han blev indskiftet sent i en Champions League-kamp imod Feyenoord. Han spillede sin første kamp som del af startopstillingen den 6. december 2017, også i en Champions League-kamp, imod Sjakhtar Donetsk. Her blev han den første spiller født i år 2000 til at spille en kamp fra start i tuneringen.

Foden var med på holdet som vandt både EFL Cup og Premier League. Han blev her den yngste spiller nogensinde til at få en Premier League-medalje.

2018-19 sæsonen 
Foden spillede en større rolle i 2018-19 sæsonen, og var en del af at Manchester City vandt den nationale treble, da de vandt Premier League, FA Cup og EFL Cuppen.

2019-20 sæsonen 
Foden var med på holdet da City for tredje år i streg vandt EFL-Cup. Han blev kåret som kampens spiller, og blev hermed den yngste spiller nogensinde til at blive kåret som det i EFL Cup-finalen.

Manchester City-legenden, og Phil Fodens idol, David Silva forlod klubben ved sæsonens udgang, og Man City-træner Pep Guardiola sagde herpå at Foden ville kunne erstatte Silva hos City.

2020-21 sæsonen 
Foden spillede en markant større rolle end tidligere i 2020-21 sæsonen, og var med da City vandt både Premier League og EFL-cuppen for sæsonen.

Manchester City nåede hele vejen til Champions League-finalen 2021, men tabte her til Chelsea.

Foden vandt efter sæsonen Premier League Young Player of the Season og PFA Young Player of the Year. Han var også inkluderet på Champions Leagues sæsonens hold.

Landsholdskarriere

Ungdomslandshold 
Foden har repræsenteret England på samtlige ungdomsniveauer.

Seniorlandshold 
Foden fik sin landsholdsdebut den 5. september 2020 i en kamp imod Island. Glæden var dog kortvarigt, i det at Foden, sammen med holdkammerat Mason Greenwood, blev sendt hjem den 7. september for at bryde landsholdets COVID-19-regler, ved at invitere gæster ind på deres hotelværelse.

Foden scorede sit første mål for England den 18. november 2020, også mod Island.

Foden var del af Englands trup til EM 2020. England kom hele vejen til finalen, men tabte der til Italien.

Kilder

Eksterne henvisninger 

Fodboldspillere fra Manchester City F.C.
Fodboldspillere fra England
Fodboldlandsholdsspillere fra England
Personer fra Stockport
Deltagere ved det europæiske mesterskab i fodbold 2020
Deltagere ved verdensmesterskabet i fodbold 2022